ai4bharat/Pralekha huggingface dataset:
ഇന്ത്യ ഗവണ്മെന്റിന്റെ മുഖ്യ ശാസ്ത്ര ഉപദേഷ്ടാവിന്റെ കാര്യാലയം
കോവിഡ് രോഗബാധ പടരാതിരിക്കാൻ കേന്ദ്ര ശാസ്ത്രോപദേഷ്ടാവിന്റെ ഓഫീസ് ലളിതമായ മാർഗനിർദേശങ്ങൾ പുറത്തിറക്കി
രാജ്യത്തു് കോവിഡ് വ്യാപനം തടയുന്നതിന് മാസ്കുകൾ, ദൂരം, ശുചിത്വം, വായുസഞ്ചാരം എന്നിവ സംബന്ധിച്ച ലളിതമായ മാർഗനിർദേശങ്ങൾ കേന്ദ്ര ശാസ്ത്രോപദേഷ്ടാവിന്റെ ഓഫീസ് പുറത്തിറക്കി
മോശമായി വായുസഞ്ചാരമുള്ള വീടുകളിലും ഓഫീസുകളിലും വൈറസ് ബാധയെ വായുവിൽ ലയിപ്പിക്കുന്നതിൽ നന്നായി വായുസഞ്ചാരമുള്ള ഇടങ്ങൾ വഹിക്കുന്ന പ്രധാന പങ്ക് ഉപദേശങ്ങൾ എടുത്തുകാണിക്കുന്നു. വായുസഞ്ചാരം ഒരു രോഗബാധിതനിൽ നിന്ന് മറ്റൊരാളിലേക്ക് പകരാനുള്ള സാധ്യത കുറയ്ക്കും.
ജാലകങ്ങളും വാതിലുകളും തുറക്കുന്നതിലൂടെയും എക്സ്ഹോസ്റ്റ് സംവിധാനങ്ങൾ ഉപയോഗിച്ചും വായുവിൽ നിന്ന് ഗന്ധം ലയിപ്പിക്കാൻ കഴിയുന്നതുപോലെ, മെച്ചപ്പെട്ട ദിശാസൂചനയുള്ള വായുപ്രവാഹം ഉപയോഗിച്ച് വായുസഞ്ചാരമുള്ള ഇടങ്ങൾ വായുവിൽ അടിഞ്ഞുകൂടിയ വൈറസ്സിന്റെ സാന്നിധ്യവും പകരാനുള്ള സാധ്യതയും കുറയ്ക്കും
വീട്ടിലോ ജോലിസ്ഥലത്തോ എല്ലാവരേയും സംരക്ഷിക്കുന്ന ഒരു സാമൂഹ്യ പ്രതിരോധമാണ് വായുസഞ്ചാരം . ഓഫീസുകളിലും വീടുകളിലും വലിയ പൊതു ഇടങ്ങളിലും പുറം വായു ലഭ്യമാകുന്നത് നല്ലതാണ്. നഗരങ്ങളിലും ഗ്രാമപ്രദേശങ്ങളിലും അടിയന്തിര മുൻഗണന നൽകി ഈ സ്ഥലങ്ങളിൽ വായുസഞ്ചാരം മെച്ചപ്പെടുത്തുന്നതിനുള്ള നടപടികൾ സ്വീകരിക്കണം, കുടിലുകൾ, വീടുകൾ, ഓഫീസുകൾ, വലിയ കേന്ദ്രീകൃത കെട്ടിടങ്ങൾ എന്നിവയ്ക്കുള്ള ശുപാർശകൾ നൽകിയിട്ടുണ്ട്. ഫാനുകളുടെ ലളിതമായ തന്ത്രപരമായ വിന്യാസവും , തുറന്ന ജനാലകളും വാതിലുകളും, ഉള്ളിലെ വായുവിന്റെ ഗുണനിലവാരം മെച്ചപ്പെടുത്താനും കഴിയും. ക്രോസ് വെന്റിലേഷനും എക്സ്ഹോസ്റ്റ് ഫാനുകളും രോഗം പടരുന്നത് കുറയ്ക്കും.
കേന്ദ്രീകൃതമായ എയർ-മാനേജുമെന്റ് സംവിധാനങ്ങളുള്ള കെട്ടിടങ്ങളിൽ, മെച്ചപ്പെട്ട ഔട്ട് ട്ട്ഡോർ എയർ ഡെലിവറി ഓപ്ഷനുകൾ പരിമിതമാകുമ്പോൾ സെൻട്രൽ എയർ ഫിൽട്രേഷൻ / വർദ്ധിച്ച ഫിൽട്രേഷൻ കാര്യക്ഷമത മെച്ചപ്പെടുത്തുന്നു. ഓഫീസുകളിൽ, ഓഡിറ്റോറിയങ്ങൾ, ഷോപ്പിംഗ് മാളുകൾ തുടങ്ങിയവയിൽ ഗാബിൾ ഫാൻ സംവിധാനങ്ങളുടെയും മേൽക്കൂര വെന്റിലേറ്ററുകളുടെയും ഉപയോഗം ശുപാർശ ചെയ്യുന്നു. ഫിൽറ്ററുകൾ പതിവായി വൃത്തിയാക്കുകയും മാറ്റിസ്ഥാപിക്കുകയും ചെയ്യുന്നതു വളരെ ഉത്തമമാമായിരിക്കും.
ശ്വാസോച്ഛ്വാസം, സംസാരിക്കുമ്പോഴോ , പാട്ടു പാടുമ്പോഴോ , ചിരിക്കുമ്പോഴോ അല്ലെങ്കിൽ തുമ്മുന്ന സമയത്തോ രോഗബാധിതനായ ഒരാൾ തുള്ളി രൂപത്തിൽ പുറന്തള്ളുന്ന ഉമിനീർ, മൂക്കിൽ നിന്നുള്ള സ്രവം എന്നിവയാണ് വൈറസ് പകരുന്നതിന്റെ പ്രാഥമിക മാർഗം . രോഗലക്ഷണങ്ങളൊന്നും കാണിക്കാത്ത രോഗിയും വൈറസ് പടർത്തുന്നു . രോഗലക്ഷണങ്ങളില്ലാത്ത ആളുകളും വൈറസ് പടർത്താം . ആളുകൾ മാസ്ക് ധരിക്കുന്നത് തുടരണം, ഇരട്ട മാസ്കുകൾ അല്ലെങ്കിൽ N95 മാസ്ക് ധരിക്കണം.
Kindly click here for the Advisory
പ്രധാനമന്ത്രിയുടെ ഓഫീസ്
ദേശീയ കൈത്തറി ദിനത്തിൽ ഇന്ത്യയുടെ സമ്പന്നമായ സാംസ്കാരിക വൈവിധ്യത്തിന് പ്രധാനമന്ത്രിയുടെ പ്രണാമം
കൈത്തറി സ്റ്റാർട്ടപ്പ് ഗ്രാൻഡ് ചലഞ്ചിൽ പങ്കെടുക്കാൻ സ്റ്റാർട്ടപ്പുകളുമായി ബന്ധപ്പെട്ട യുവാക്കളോട് പ്രധാനമന്ത്രി അഭ്യർത്ഥിച്ചു
ദേശീയ കൈത്തറി ദിനത്തിൽ ഇന്ത്യയുടെ സമ്പന്നമായ സാംസ്കാരിക വൈവിധ്യത്തിനും ഇന്ത്യയുടെ കലാ പാരമ്പര്യങ്ങൾ ആഘോഷിക്കാൻ പ്രവർത്തിക്കുന്ന എല്ലാവർക്കും പ്രധാനമന്ത്രി ശ്രീ നരേന്ദ്ര മോദി പ്രണാമം അർപ്പിച്ചു. കൈത്തറി സ്റ്റാർട്ടപ്പ് ഗ്രാൻഡ് ചലഞ്ചിൽ പങ്കെടുക്കാൻ സ്റ്റാർട്ടപ്പുകളുടെ ലോകവുമായി ബന്ധപ്പെട്ട എല്ലാ യുവജനങ്ങളോടും പ്രധാനമന്ത്രി അഭ്യർത്ഥിച്ചു.
പ്രധാനമന്ത്രി ട്വീറ്റ് ചെയ്തു;
“ദേശീയ കൈത്തറി ദിനത്തിൽ, ഇന്ത്യയുടെ സമ്പന്നമായ സാംസ്കാരിക വൈവിധ്യത്തിനും നമ്മുടെ കലാ പാരമ്പര്യങ്ങൾ ആഘോഷിക്കാൻ പ്രവർത്തിക്കുന്ന എല്ലാവർക്കും പ്രണാമം. #എന്റെ കൈത്തറി എന്റെ അഭിമാനം"
--ND--
"നെയ്ത്തുകാർക്ക് ആശയങ്ങൾ രൂപപ്പെടുത്താനും നവീകരിക്കാനുമുള്ള മികച്ച അവസരം. സ്റ്റാർട്ടപ്പുകളുടെ ലോകവുമായി ബന്ധപ്പെട്ട എല്ലാ യുവാക്കളോടും പങ്കെടുക്കാൻ അഭ്യർത്ഥിക്കുന്നു..."
On National Handloom Day, a tribute to India's rich cultural diversity and all those working to celebrate our artistic traditions. #MyHandloomMyPride pic.twitter.com/ethgFyHTlI
— Narendra Modi  August 7, 2022
(An excellent opportunity to ideate and innovate for weavers. Urging all those youngsters associated with the world of StartUps to take part...#MyHandloomMyPride https://t.co/BuAa8UGG00
— Narendra Modi  August 7, 2022
ആരോഗ്യ, കുടുംബക്ഷേമ മന്ത്രാലയം
ആയുഷ്മാൻ ഭാരത് ഡിജിറ്റൽ മിഷന്റെ  കീഴിൽ രാജ്യത്ത് 14 കോടിയിലധികം ഹെൽത്ത് ID-കൾ സൃഷ്ടിച്ചു
ന്യൂ ഡൽഹി: ഡിസംബർ 14, 2021
ആയുഷ്മാൻ ഭാരത് ഡിജിറ്റൽ മിഷന്റെ  കീഴിൽ 2021 ഡിസംബർ 3-വരെയുള്ള കണക്കനുസരിച്ച് രാജ്യത്ത് 14,15,49,620 ഹെൽത്ത് ID-കൾ സൃഷ്ടിച്ചിട്ടുണ്ട്.
ആരോഗ്യ സംവിധാനങ്ങൾക്കുള്ളിലെ ഡാറ്റ പരസ്പര ബന്ധിതമായി ഉപയോഗിക്കാൻ സാധിക്കുന്ന തരത്തിൽ ഓരോ പൗരന്റെയും ഇലക്ട്രോണിക് മെഡിക്കൽ റെക്കോർഡ് സൃഷ്ടിക്കുന്നതിനും, പരിചരണച്ചെലവ് കുറയ്ക്കുന്നതിനും, ആരോഗ്യ സേവന വിതരണം കൂടുതൽ കാര്യക്ഷമമാക്കുന്നതിനും, പൗരന്മാർക്ക് ആരോഗ്യ പരിരക്ഷ ലഭ്യമാക്കുന്നതിനും ഒരു ഓൺലൈൻ പ്ലാറ്റ്ഫോം സൃഷ്ടിക്കുക എന്നതാണ് മിഷൻ ലക്ഷ്യമിടുന്നത്.
ABDM സൃഷ്ടിച്ച ഡിജിറ്റൽ ആരോഗ്യ ആവാസവ്യവസ്ഥ പ്രാഥമിക, ദ്വിതീയ, തൃതീയ ആരോഗ്യപരിരക്ഷയിലുടനീളം തടസ്സരഹിതമായ പരിചരണം ഉറപ്പാക്കുന്നു. വിദഗ്ധ ചികിത്സ ലഭ്യമല്ലാത്ത വിദൂര പ്രദേശങ്ങളിലും ഗ്രാമപ്രദേശങ്ങളിലും ഇലക്ട്രോണിക് മാർഗങ്ങളിലൂടെയുള്ള ആരോഗ്യ പരിപാലന സേവനങ്ങളുടെ ലഭ്യതയും ഇത് ഉറപ്പാക്കുന്നു.ഇലക്ട്രോണിക് മെഡിക്കൽ രേഖകളുടെ ലഭ്യതയിലൂടെ ആവർത്തിച്ചുള്ള രോഗനിർണ്ണയത്തിന്റെ ആവശ്യകത കുറയുന്നതിനാൽ, പരിചരണച്ചെലവ് കുറയ്ക്കാനും ഇത് സഹായകമാകുന്നു.
സമ്മതത്തോടെ മാത്രമേ ഒരു വ്യക്തിയുടെ ആരോഗ്യ രേഖകളും മറ്റ് രേഖകളും ഡോക്ടർമാർക്കും ആശുപത്രികൾക്കും ബന്ധപ്പെട്ട മറ്റുള്ളവർക്കും പ്രാപ്തമാകൂ.
ഇന്ന് രാജ്യസഭയിൽ രേഖാമൂലം നൽകിയ മറുപടിയിൽ കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാറാണ് ഇക്കാര്യം വ്യക്തമാക്കിയത്.
IE/SKY
(Visitor Counter : 127
ആഭ്യന്തരകാര്യ മന്ത്രാലയം
ആയുഷ്മാൻ ഭാരത് ഡിജിറ്റൽ ദൗത്യത്തിന് തുടക്കം കുറിച്ച പ്രധാന മന്ത്രി ശ്രീ നരേന്ദ്ര മോദിയോട് കേന്ദ്ര ആഭ്യന്തരകാര്യ-സഹകരണ മന്ത്രി ശ്രീ അമിത് ഷാ നന്ദി അറിയിച്ചു
ന്യൂ ഡൽഹി: സെപ്റ്റംബർ 27, 2021
ആയുഷ്മാൻ ഭാരത് ഡിജിറ്റൽ ദൗത്യത്തിന്  തുടക്കം കുറിച്ച പ്രധാന മന്ത്രി ശ്രീ നരേന്ദ്ര മോദിയോട് കേന്ദ്ര ആഭ്യന്തരകാര്യ-സഹകരണ മന്ത്രി ശ്രീ അമിത് ഷാ നന്ദി അറിയിച്ചു.
പൗരന്മാർക്ക് ആരോഗ്യപരവും, സുരക്ഷിതത്വം ഉള്ളതും, അന്തസ്സുറ്റതുമായ ഒരു ജീവിതം നൽകുന്നതിന് മോദി സർക്കാർ പ്രതിജ്ഞാബദ്ധമാണ് എന്ന് ശ്രി അമിത് ഷാ ട്വിറ്ററിൽ കുറിച്ചു. ആയുഷ്മാൻ ഭാരത് ഡിജിറ്റൽ ദൗത്യത്തിന് ഇന്ന് തുടക്കം കുറിച്ച പ്രധാന മന്ത്രി ശ്രീ നരേന്ദ്ര മോദിയോട് തന്റെ ഹൃദയം നിറഞ്ഞ നന്ദി അറിയിക്കുന്നതായി ശ്രി അമിത് ഷാ പറഞ്ഞു.
ഒരൊറ്റ ക്ലിക്കിലൂടെ ജനങ്ങൾക്ക് ആരോഗ്യ സേവനങ്ങൾ പ്രാപ്യമാക്കുന്ന, വിവരങ്ങൾ കൈമാറ്റം ചെയ്യാൻ പറ്റുന്ന, ഒരു ലളിതമായ ഓൺലൈൻ പ്ലാറ്റഫോം ആണ് ABDM.
RRTN
(Visitor Counter : 115
പ്രധാനമന്ത്രിയുടെ ഓഫീസ്
ബി ഡബ്ല്യൂ എഫ് ലോക ചാമ്പ്യൻഷിപ്പിൽ വെങ്കല മെഡൽ നേടിയ പ്രണോയ് എച്ച്.എസ്സിനെ പ്രധാനമന്ത്രി അഭിനന്ദിച്ചു
ബി ഡബ്ല്യൂ എഫ് ലോക ചാമ്പ്യൻഷിപ്പിൽ 2023-ൽ വെങ്കല മെഡൽ നേടിയ പ്രണോയ് എച്ച്.എസ്സിനെ പ്രധാനമന്ത്രി ശ്രീ നരേന്ദ്ര മോദി ഇന്ന് അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
"2023 ബി ഡബ്ല്യൂ എഫ് വേൾഡ് ചാമ്പ്യൻഷിപ്പിൽ പ്രണോയ് എച്ച്.എസ്സിന്റെ എത്ര മികച്ച നേട്ടം! വെങ്കല മെഡൽ നേടിയതിന് അദ്ദേഹത്തിന് അഭിനന്ദനങ്ങൾ.
അദ്ദേഹത്തിന്റെ കഴിവും കഠിനാധ്വാനവും ടൂർണമെന്റിലുടനീളം തിളങ്ങി. എല്ലാ ബാഡ്മിന്റൺ പ്രേമികൾക്കും അദ്ദേഹം ഒരു യഥാർത്ഥ പ്രചോദനമാണ്.
What a brilliant achievement by @PRANNOYHSPRI at BWF World Championships 2023! Congratulations to him on winning the Bronze medal.
— Narendra Modi  August 27, 2023
His skill and hard work have shone brightly throughout the tournament. He is a true inspiration to all badminton enthusiasts. pic.twitter.com/12NLJSPZdC
സൂക്ഷ്മ, ചെറുകിട, ഇടത്തരം മന്ത്രാലയം
അഗർബത്തി നിർമ്മാണത്തിൽ ഇന്ത്യയെ സ്വയം പര്യാപ്തമാക്കാൻ പുതിയ പദ്ധതി
അഗർബത്തി നിർമ്മാണത്തിൽ ഇന്ത്യയെ സ്വയംപര്യാപ്തമാക്കുന്നതിന് ഖാദി &വില്ലേജ് ഇൻഡസ്ട്രീസ് കമ്മീഷൻ മുന്നോട്ട് വച്ച പ്രത്യേക പദ്ധതിക്ക് കേന്ദ്ര സൂക്ഷ്മ ചെറുകിട ഇടത്തരം സംരംഭക വകുപ്പ് മന്ത്രി ശ്രീ നിതിൻ ഗഡ്കരി അംഗീകാരം നൽകി. 'ഖാദി അഗർബത്തി ആത്മ നിർഭർ മിഷൻ' എന്ന പേരിലുള്ള പദ്ധതി രാജ്യത്തെ വിവിധ പ്രദേശങ്ങളിലെ തൊഴിൽ ഇല്ലാത്തവർക്കും കുടിയേറ്റ തൊഴിലാളികൾക്കും അഗർബത്തി നിർമ്മാണ മേഖലയിൽ തൊഴിൽ ലഭ്യമാക്കാൻ ഉദ്ദേശിച്ചുള്ളതാണ്. നിലവിൽ രാജ്യത്തെ പ്രതിദിന അഗർബത്തി ഉപഭോഗ നിരക്ക് 1490 MT ആണ്. അതേസമയം ഇന്ത്യയുടെ അഗർബത്തി ഉൽപാദന നിരക്ക് 760 MT മാത്രമാണ്.
പൈലറ്റ് പദ്ധതി ഉടൻ പ്രാബല്യത്തിൽ വരും. പദ്ധതി പൂർണതോതിൽ നടപ്പാക്കുന്നതോടെ നിർമാണമേഖലയിൽ ആയിരക്കണക്കിന് തൊഴിലവസരങ്ങൾ സൃഷ്ടിക്കപ്പെടും.
പൊതു-സ്വകാര്യ പങ്കാളിത്തത്തോടെ ഉള്ള പദ്ധതി വഴി വളരെ ചെറിയ നിക്ഷേപത്തിൽ സുസ്ഥിര തൊഴിൽ ലഭിക്കുന്നതിനുo സ്വകാര്യ നിക്ഷേപകർക്ക് മൂലധനനിക്ഷേപം ഇല്ലാതെ അവരുടെ നിർമ്മാണ പ്രവർത്തനങ്ങൾ വർധിപ്പിക്കുന്നതിനുo സഹായിക്കുന്നു. ഈ പദ്ധതിയിലൂടെ ഖാദി ഗ്രാമവ്യവസായ കമ്മീഷൻ ഓട്ടോമാറ്റിക് അഗർബത്തി നിർമ്മാണ യന്ത്രം, പൗഡർ മിശ്രണ യന്ത്രം എന്നിവ പദ്ധതിയുടെ പങ്കാളികളായ സ്വകാര്യ അഗർബത്തി നിർമാതാക്കളിൽ നിന്ന് തൊഴിലാളികൾക്ക് ലഭ്യമാക്കും. തദ്ദേശീയമായി നിർമ്മിച്ച യന്ത്രങ്ങൾ മാത്രമെ ഇതിനായി ഖാദി കമ്മീഷൻ നല്കുകയുള്ളു.
യന്ത്രത്തിന് വിലയുടെ 25 ശതമാനം ഖാദി കമ്മീഷൻ സബ്സിഡിയായി നൽകും. ശേഷിക്കുന്ന 75 ശതമാനം മാസത്തവണകളായി തൊഴിലാളികളിൽ നിന്ന് ഈടാക്കും. നിർമ്മാണത്തിന് ആവശ്യമായ അസംസ്കൃത പദാർത്ഥങ്ങൾ, വ്യവസായ പങ്കാളികൾ തൊഴിലാളികൾക്ക് നൽകുകയും തൊഴിലിന് അനുസരിച്ച് വേതനം നൽകുകയും ചെയ്യും. തൊഴിലാളികളുടെ പരിശീലനത്തിനായി ഉള്ള ചെലവിൽ 75 ശതമാനം ഖാദി കമ്മീഷൻ വഹിക്കുകയും. ശേഷിക്കുന്ന 25% വ്യവസായ പങ്കാളികൾ വഹിക്കുകയും ചെയ്യും.
ഒരു കിലോഗ്രാം അഗർബത്തി നിർമിക്കുന്നതിനുള്ള വേതനം 15 രൂപയാണ്. ഓരോ ഓട്ടോമാറ്റിക് അഗർബത്തി നിർമ്മാണം യന്ത്രം വഴി ദിനംപ്രതി 80 കിലോഗ്രാം അഗർബത്തി നിർമ്മിക്കാനാവും. ഇതുവഴി പ്രതിദിനം മുന്നൂറ് രൂപ നിരക്കിൽ നാല് പേർക്ക് തൊഴിൽ നൽകാൻ ആവും. പൗഡർ മിശ്രണ യന്ത്രത്തിലൂടെ പ്രതിദിനം 250 രൂപ നിരക്കിൽ രണ്ടു പേർക്ക് തൊഴിൽ ലഭിക്കും.
പദ്ധതി പ്രകാരം തൊഴിലാളികൾക്കുള്ള വേതനം, വ്യവസായ പങ്കാളികൾ ആഴ്ച തോറും അവരുടെ ബാങ്ക് അക്കൗണ്ടിൽ നേരിട്ട് നിക്ഷേപിക്കും. തൊഴിലാളികൾക്ക് അസംസ്കൃത സാധനങ്ങളുടെ വിതരണം, ലോജിസ്റ്റിക്സ്, ഗുണമേന്മ നിയന്ത്രണം, വിപണനം എന്നിവയെല്ലാം വ്യവസായ പങ്കാളിയുടെ മാത്രം ഉത്തരവാദിത്വം ആയിരിക്കും. യന്ത്രത്തിന്റെ വിലയുടെ 75% ഈടാക്കി കഴിഞ്ഞാൽ അതിന്റെ അവകാശം തൊഴിലാളികൾ നൽകും.
പദ്ധതിയുടെ നടത്തിപ്പിനായി ഖാദി വ്യവസായ കമ്മീഷൻ പൊതു സ്വകാര്യ പങ്കാളിത്തത്തോടെ സ്വകാര്യ അഗർബത്തി നിർമാതാക്കളുമായി ദ്വികക്ഷി കരാറിൽ ഒപ്പുവെക്കും.
അഗർബത്തി ഇറക്കുമതിയിലെ നിയന്ത്രണം, മുളന്തണ്ടിന്റെ ഇറക്കുമതി നികുതി വർധന എന്നീ രണ്ട് പ്രധാന തീരുമാനങ്ങളുടെ പശ്ചാത്തലത്തിലാണ് പുതിയ പദ്ധതി രൂപീകരിച്ചിട്ടുള്ളത്.
ഭവന, നഗരദാരിദ്ര ലഘൂകരണ മന്ത്രാലയം
പ്രധാനമന്ത്രി ആവാസ്യോജനക്കു കീഴില് പുതുതായി 1.23 ലക്ഷം വീടുകള്കൂടി; അനുവദിച്ച വീടുകളുടെഎണ്ണം 90 ലക്ഷം കവിഞ്ഞു
പ്രധാനമന്ത്രി ആവാസ്യോജനക്കു  കീഴില് പുതുതായി 1.23 ലക്ഷംവീടുകള് കൂടി നിര്മ്മിക്കുന്നതിന് പദ്ധതിയുടെ നാല്പത്തിയേഴാമത്സെന്ട്രല് സാന്ക്ഷനിംഗ്ആന്റ് മോണിറ്ററിംഗ് കമ്മിറ്റി  യോഗംഅനുമതി നല്കി. ഇതിന് മൊത്തം 4988 കോടിരൂപയുടെ നിക്ഷേപമാണ് ആവശ്യമായി വരിക. ഇതില് 1805കോടിരൂപ കേന്ദ്ര ഗവണ്മെന്റിന്റെവിഹിതമാണ്. ഇതോടെ പദ്ധതിക്കു കീഴില് ഇതുവരെ അനുവദിച്ച വീടുകളുടെ എണ്ണം 90 ലക്ഷം കവിഞ്ഞു.
(ഇന്ന് ചേര്ന്ന സി.എസ്.എം.സി യോഗത്തില് 7 സംസ്ഥാനങ്ങളാണ് പങ്കെടുത്തത്. പശ്ചിമ ബംഗാളിലാണ് ഏറ്റവുംകൂടുതല് വീടുകള് അനുവദിച്ചത്- 27,746 എണ്ണം. തമിഴ്നാട്-26,709, ഗുജറാത്ത്- 20,903, പഞ്ചാബ്-10,332, ഛത്തീസ്ഗഢ്- 10,079, ജാര്ഖണ്ഡ്-8674, മധ്യ പ്രദേശ്-8314, കര്ണാടക-5021, രാജസ്ഥാന്-2822, ഉത്തരാഖണ്ഡ്-2501 എന്നിങ്ങനെയാണ് അനുവദിക്കപ്പെട്ട വീടുകളുടെഎണ്ണം.
പ്രധാനമന്ത്രി ആവാസ്യോജനക്കു  കീഴില് ഇതുവരെആകെ 5.54 ലക്ഷം കോടിരൂപയുടെ നിക്ഷേപത്തിനാണ് അംഗീകാരം ലഭിച്ചിട്ടുള്ളത്. ഇതില് 3.01 ലക്ഷം കോടിരൂപ കേന്ദ്ര, സംസ്ഥാന ഗവണ്മെന്റുകളുടേതാണ്. 2.35 ലക്ഷം കോടിരൂപ സ്വകാര്യ നിക്ഷേപമാണ്. കേന്ദ്ര ഗവണ്മെന്റിന്റെവിഹിതമായ 1.43 ലക്ഷം കോടിരൂപയില് 57,758 കോടിരൂപ ഇതിനകംതന്നെ നല്കിക്കഴിഞ്ഞു. നിലവില് 27 ലക്ഷം വീടുകളുടെ നിര്മ്മാണം പൂര്ത്തിയായിക്കഴിഞ്ഞു.
2022 ഓടെഎല്ലാവര്ക്കുംവീടെന്ന ലക്ഷ്യം പൂര്ത്തീകരിക്കാന് കഴിയുംവിധം പദ്ധതികള് പൂര്ത്തിയാക്കുന്നതിന് ശ്രദ്ധയൂന്നാന് കേന്ദ്ര ഭവന, നഗരകാര്യ സെക്രട്ടറി ശ്രീ. ദുര്ഗാ ശങ്കര് മിശ്ര യോഗത്തില്ആവശ്യപ്പെട്ടു.
ND
പ്രധാനമന്ത്രിയുടെ ഓഫീസ്
ചിക്കബല്ലാപ്പൂരിൽ സർ എം വിശ്വേശ്വരയ്യയ്ക്ക് പ്രധാനമന്ത്രി പുഷ്പാർച്ചന നടത്തി
പ്രധാനമന്ത്രി ശ്രീ നരേന്ദ്ര മോദി ഇന്ന് കർണാടകയിലെ ചിക്കബല്ലാപ്പൂരിൽ സർ എം വിശ്വേശ്വരയ്യയ്ക്ക് പുഷ്പാർച്ചന നടത്തി.
ശ്രീ മോദി ഇന്ന് കർണാടക സന്ദർശിക്കുകയാണ് .
രാജ്യരക്ഷാ മന്ത്രാലയം
കടലിൽ ഒറ്റപ്പെട്ട മൂന്ന് മത്സ്യത്തൊഴിലാളികളെ ഇന്ത്യൻ കോസ്റ്റ് ഗാർഡ്കണ്ണൂരിൽ, രക്ഷപ്പെടുത്തി.
ടൗട്ടെ ചുഴലിക്കാറ്റിൽ ഒറ്റപ്പെട്ട് ഇന്ത്യൻ മൽസ്യബന്ധന ബോട്ട്  ബദ്രിയയിൽ കുടുങ്ങിയ മൂന്ന് മത്സ്യത്തൊഴിലാളികളെ കണ്ണൂർ തീരത്തു നിന്ന് ഇന്ത്യൻ കോസ്റ്റ് ഗാർഡ്  രക്ഷപ്പെടുത്തി. 2021 മെയ് 09 ന് തലശ്ശേരി ഹാർബറിൽ നിന്ന് പുറപ്പെട്ടഇന്ത്യൻ മൽസ്യ ബന്ധന ബോട്ട് ബദ്രിയയെ മെയ് 14 ന് രാത്രി നടന്ന ധീരവും, വേഗതയേറിയതുമായ ഓപ്പറേഷനിലൂടെ ഐസിജി കപ്പൽ വിക്രം രക്ഷപ്പെടുത്തുകയായിരുന്നു. മത്സ്യത്തൊഴിലാളി കൾക്ക് കോസ്റ്റ് ഗാർഡിന്റെ കപ്പലിൽ തന്നെ അടിയന്തരവൈദ്യ സഹായം നൽകി..ഐസിജി ഹെഡ്ക്വാർട്ടേഴ്സ് നമ്പർ 4 കേരളവും മാഹിയുമാണ് സംസ്ഥാനത്ത് തിരച്ചിലിനും , രക്ഷാപ്രവർത്തനത്തിനും നേതൃത്വം നൽകിയത്. വളരെ പ്രഷുബ്ധനായ സമുദ്രസാഹചര്യങ്ങൾക്കിടയിലും കടലിലും കാറ്റിലും കുടുങ്ങിയ മത്സ്യത്തൊഴിലാളികളെ രക്ഷിക്കാൻ ഐസിജി കപ്പലുകൾ കടലിൽ ഇറങ്ങുകയായിരുന്നു എന്ന് ജില്ലാ കമാൻഡർ ഡിഐജി സനാതൻ ജെന പറഞ്ഞു.
കേരള തീരത്ത് നാശ നഷ്ടം വിതച്ച ടൗട്ടെ ചുഴലിക്കാറ്റ് ഇപ്പോൾ പതുക്കെ വടക്കൻ ദിശയിലേക്ക് നീങ്ങുകയാണ്. ബോട്ടുകളെ സുരക്ഷിതമായ വെള്ളത്തിലേക്കും കരയിലേക്കുംനയിക്കുന്നതിനായിപുറം കടലിൽ ഐസിജി കപ്പലുകൾ തുടർച്ചയായി പട്രോളിംഗ് നടത്തുകയാണ് .റഡാർ സ്റ്റേഷനുകളിലൂടെയും പ്രദേശങ്ങളിൽ പട്രോളിംഗ് നടത്തുന്ന ഇന്ത്യൻ കോസ്റ്റ് ഗാർഡിന്റെ വിമാനങ്ങളിലൂടെയും കാലാവസ്ഥാ വ്യതിയാനത്തെക്കുറിച്ചും വരാനിരിക്കുന്ന ചുഴലിക്കാറ്റ് കാലാവസ്ഥയെക്കുറിച്ചും ഐസിജി എല്ലാ മത്സ്യത്തൊഴിലാളികൾക്കും നിരന്തരം മുന്നറിയിപ്പ് നൽകുന്നുണ്ട്.
‘വയം രക്ഷാമ’, അഥവാ ‘ഞങ്ങൾ പരിരക്ഷിക്കുന്നു ’.എന്ന ആപ്തവാക്യത്തെ അന്വേർത്ഥമാക്കുന്ന രക്ഷാപ്രവർ ത്തനങ്ങളിലൂടെ ഇന്ത്യൻ കോസ്റ്റ് ഗാർഡ് വീണ്ടും അതിന്റെ ചടുലതയും ദൃഢനിശ്ചയവും തെളിയിച്ചിരിക്കുന്നു.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 81.39 കോടിയിലധികം വാക്സിൻ ഡോസുകൾ
ഉപയോഗിക്കാത്ത 4.23 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ലഭ്യം; 86 ലക്ഷത്തോളം ഡോസ് ഉടൻ ലഭ്യമാക്കും
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
81,39,33,785
ഉടൻ ലഭ്യമാക്കുന്നത്
85,92,550
ബാക്കിയുള്ളത്
4,23,43,720
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 81.39 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. അധികമായി 86 ലക്ഷത്തോളം  ഡോസുകൾ ഉടൻ ലഭ്യമാക്കും.
ഉപയോഗിക്കാത്ത 4.23 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ബാക്കിയുണ്ട്.
(Visitor Counter : 151
പ്രത്യേക സേവനങ്ങളും ഫീച്ചറുകളും
കെ. വി. പട്ടം ദേശീയ ഏകതാ ദിനം ആചരിച്ചു.
കേന്ദ്രിയ വിദ്യാലയം പട്ടം, ദേശീയ ഏകതാ ദിനം ആചരിച്ചു. വിദ്യാർത്ഥികളും സ്റ്റാഫ് അംഗങ്ങളും 'ഏകതാ പ്രതിജ്ഞ' എടുക്കുകയും റൺ ഫോർ യുണിറ്റിയിൽ പങ്കെടുക്കുകയും ചെയ്തു. മുതിർന്ന അധ്യാപകൻ ശ്രീ ഹരികുമാർ പി എസ് റൺ ഫോർ യുണിറ്റി ഫ്ലാഗ് ഓഫ് ചെയ്തു. സർദാർ പട്ടേലിന്റെ ജീവിതത്തെയും സംഭാവനകളെയും കുറിച്ചുള്ള പ്രദർശനങ്ങളും പ്രസംഗങ്ങളും വിദ്യാലയത്തിൽ സംഘടിപ്പിച്ചു.
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
ന്യൂഡൽഹി, മെയ് 25 , 2021
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ്, 2017 സെപ്റ്റംബർ മുതൽ 2021 മാർച്ച് വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള റിപ്പോർട്ട് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്. ഇത് സംബന്ധിച്ച വിശദമായ കുറിപ്പ് അനുബന്ധമായി ചേർത്തിരിക്കുന്നു. അതിനായി ഇവിടെ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2021/may/doc202152511.pdf
IE/SKY
രാജ്യരക്ഷാ മന്ത്രാലയം
നാഗ് മിസൈൽ അന്തിമ പരീക്ഷണം വിജയകരമായി പൂർത്തിയാക്കി
മൂന്നാം തലമുറ ടാങ്ക് വേധ മിസൈൽ 'നാഗി'ന്റെ അന്തിമ പരീക്ഷണം ഇന്ന് രാവിലെ 6.45ന് പൊക്രാനിൽ വിജയകരമായി നടന്നു. നിശ്ചിത ദൂരപരിധിയിൽ സജ്ജീകരിച്ചിരുന്ന ടാങ്കിനെ ആക്രമിച്ചു കൊണ്ടാണ് നാഗ് മിസൈൽ പരീക്ഷണം വിജയകരമായി പൂർത്തിയാക്കിയത്.നാഗ് മിസൈൽ വാഹനമായ നമിക  ആണ് മിസൈൽ വിക്ഷേപിച്ചത്. സംരക്ഷിത കവചം തകർത്തുകൊണ്ട് ലക്ഷ്യസ്ഥാനത്ത് കൃത്യമായി മിസൈൽ പതിച്ചു.ശത്രു ടാങ്കുകളെ രാത്രിയും പകലും ഒരു പോലെ ആക്രമിച്ച് കീഴടക്കാൻ ആകും എന്നതാണ് ഡി. ആർ.ഡി. നിർമ്മിച്ച നാഗ് മിസൈലിന്റെ പ്രത്യേകത.
കൂടുതൽ മാർഗ്ഗനിർദ്ദേശങ്ങൾ ആവശ്യമില്ലാത്ത 'ഫയർ ആൻഡ് ഫോർഗെറ്റ്',ടാങ്കിന്റെ മുകൾഭാഗത്ത് തന്നെ പതിക്കുന്ന 'ടോപ് അറ്റാക്ക്' തുടങ്ങിയ സവിശേഷതകളുള്ള നാഗ് മിസൈലിന് അത്യാധുനിക സംരക്ഷിത കവചങ്ങളോട് കൂടിയ ടാങ്കിനെയും ആക്രമിക്കാൻ ആകും. ഈ വിജയ പരീക്ഷണ തോടുകൂടി മിസൈൽ ഉല്പാദനം ആരംഭിക്കും. പ്രതിരോധരംഗത്തെ പൊതുമേഖലാ സ്ഥാപനമായ ഭാരത് ഡൈനാമിക്സ് ലിമിറ്റഡ് ആയിരിക്കും മിസൈൽ നിർമ്മിക്കുക. മിസൈൽ വാഹനമായ നമിക ഓർഡ് നൻസ് ഫാക്ടറി ആയ മേ ദക് ആവും നിർമ്മിക്കുക.
നാഗ് മിസൈലിന്റെ വിജയകരമായ പരീക്ഷണത്തിൽ പ്രതിരോധ മന്ത്രി രാജ്നാഥ് സിംഗ് ഡി.ആർ.ഡി.ഒ യെയും കരസേനയെയും അഭിനന്ദിച്ചു.മിസൈൽ ഉൽപാദന ഘട്ടംവരെ എത്തിച്ച കരസേന,ഡിആർഡിഒ, വ്യവസായരംഗം എന്നിവരെ ഡി.ആർ.ഡി.ഒ ചെയർമാൻ ഡോ. ജി. സതീഷ് റെഡ്ഡി അഭിനന്ദിച്ചു.
(
പ്രധാനമന്ത്രിയുടെ ഓഫീസ്
ബാഡ്മിന്റൺ ഏഷ്യ ചാമ്പ്യൻഷിപ്പ് കിരീടം നേടുന്ന ആദ്യ ഇന്ത്യൻ പുരുഷ ഡബിൾസ് ജോഡിയായതിന് സാത്വിക് സായിരാജ് രങ്കിറെഡ്ഡിയെയും ചിരാഗ് ഷെട്ടിയെയും പ്രധാനമന്ത്രി അഭിനന്ദിച്ചു
ബാഡ്മിന്റൺ ഏഷ്യ ചാമ്പ്യൻഷിപ്പ് കിരീടം നേടുന്ന ആദ്യ ഇന്ത്യൻ പുരുഷ ഡബിൾസ് ജോഡിയായതിന് സാത്വിക് സായിരാജ് രങ്കിറെഡ്ഡിയെയും ചിരാഗ് ഷെട്ടിയെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു:
"ബാഡ്മിന്റൺ ഏഷ്യ ചാമ്പ്യൻഷിപ്പ് കിരീടം നേടുന്ന ആദ്യ ഇന്ത്യൻ പുരുഷ ഡബിൾസ് ജോഡിയായി ചരിത്രം രചിച്ചതിന് സാത്വിക് സായിരാജ് രങ്കിറെഡ്ഡിയെയും ചിരാഗ് ഷെട്ടിയെയും ഓർത്ത് അഭിമാനിക്കുന്നു. അവർക്ക് അഭിനന്ദനങ്ങൾ. ഒപ്പം അവരുടെ ഭാവി പ്രവർത്തനങ്ങൾക്ക് ആശംസകൾ നേരുന്നു."'
Proud of @satwiksairaj and @Shettychirag04 for scripting history by becoming the first Indian Men's Doubles pair to win the Badminton Asia Championships Title. Congratulations to them and wishing them the very best for their future endeavours. pic.twitter.com/i0mES2FuIL
— Narendra Modi  April 30, 2023
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 198.33 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.71 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 1,19,457
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 18,930 പേര്ക്ക്
രോഗമുക്തി നിരക്ക് നിലവില് 98.52%
പ്രതിവാര രോഗസ്ഥിരീകരണ നിരക്ക് 3.36%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 198.33 കോടി 
പിന്നിട്ടു. 2,56,78,429 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.71 കോടി
യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള
കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,09,340
രണ്ടാം ഡോസ് 1,00,69,432
കരുതല് ഡോസ് 57,95,053
മുന്നണിപ്പോരാളികള്
ഒന്നാം ഡോസ് 1,84,24,993
രണ്ടാം ഡോസ് 1,76,33,392
കരുതല് ഡോസ് 1,06,35,939
12-14 പ്രായപരിധിയിലുള്ളവര്
ഒന്നാം ഡോസ് 3,71,62,944
രണ്ടാം ഡോസ് 2,45,15,244
15-18 പ്രായപരിധിയിലുള്ളവര്
ഒന്നാം ഡോസ് 6,05,98,267
രണ്ടാം ഡോസ് 4,92,82,099
18-44 പ്രായപരിധിയിലുള്ളവര്
ഒന്നാം ഡോസ് 55,84,51,676
രണ്ടാം ഡോസ് 50,30,59,101
കരുതല് ഡോസ് 34,58,590
45-59 പ്രായപരിധിയിലുള്ളവര്
ഒന്നാം ഡോസ് 20,34,80,253
രണ്ടാം ഡോസ് 19,38,35,910
കരുതല് ഡോസ് 28,05,587
60നുമേല് പ്രായമുള്ളവര്
ഒന്നാം ഡോസ് 12,72,92,681
രണ്ടാം ഡോസ് 12,10,91,331
കരുതല് ഡോസ് 2,53,16,940
കരുതല് ഡോസ് 4,80,12,109
ആകെ 1,98,33,18,772
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 1,19,457 ; ഇത് രാജ്യത്തെ മൊത്തം സജീവ കേസുകളുടെ 0.27% ആണ്.
ദേശീയ രോഗമുക്തി നിരക്ക് 98.52 % ആണ്. കഴിഞ്ഞ 24 മണിക്കൂറിനുള്ളില് 14,650 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ്
മുക്തരായവരുടെ എണ്ണം 4,29,21,977 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 18,930 പേര്ക്കാണ്.
കഴിഞ്ഞ 24 മണിക്കൂറിനുള്ളില് 4,38,005 പരിശോധനകള് നടത്തി. ആകെ 86.53 കോടിയിലേറെ  പരിശോധനകളാണ് ഇന്ത്യ
ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 3.86 ശതമാനമാണ്. പ്രതിദിന രോഗസ്ഥിരീകരണ
(നിരക്ക് 4.32 ശതമാനമാണ്.
ND
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ നവരാത്രി ആശംസ
നവരാത്രിയോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു;
"എല്ലാവർക്കും നവരാത്രി ആശംസകൾ
നവരാത്രി എല്ലാവരുടെയും ജീവിതത്തിൽ ശക്തിയും നല്ല ആരോഗ്യവും സമൃദ്ധിയും നൽകട്ടെ.
ഇത് നവരാത്രിയുടെ ആദ്യ ദിവസമാണ്, ഞങ്ങൾ ശൈലപുത്രി ദേവിയോട് പ്രാർത്ഥിക്കുന്നു. അവർക്കായി സമർപ്പിച്ചിരിക്കുന്ന ഒരു സ്തുതി ഇതാ. https://t.co/nzIVQUrWH8 "
(
കാര്ഷിക ശാസ്ത്രജ്ഞ റിക്രൂട്ട്മെന്റ് ബോര്ഡ്  പുന:സംഘടിപ്പിക്കുന്നതിനുള്ള നിര്ദേശത്തിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
വിശദാംശങ്ങള്:
‘ ഇനിമുതല് എ.എസ്.ആര്.ബി. മൂന്നംഗ സമിതിക്ക് പകരം നാലംഗസമിതിയായിരിക്കും. ഒരു ചെയര്പേഴ്സണും മൂന്ന് അംഗങ്ങളും ഇതിനുണ്ടാകും.
‘ എ.എസ്.ആര്.ബിയിലെ കാലാവധി മൂന്നു വര്ഷമോ അല്ലെങ്കില് 65 വയസോ, ഇതില് ഏതാണോ ആദ്യം വരുന്നത് അതായിരിക്കും.
‘ എ.എസ്.ആര്.ബിയുടെ സ്വയംഭരണാധികാരം, രഹസ്യസ്വഭാവം, ഉത്തരവാദിത്തം, പ്രവര്ത്തനത്തിലെ കാര്യക്ഷമത എന്നിവയ്ക്കായി ഇതിനെ ഐ.സി.എ.ആര് നിന്നും വേര്പെടുത്തി കാര്ഷിക-കര്ഷകക്ഷേമ മന്ത്രാലയത്തിന് കീഴിലുള്ള കാര്ഷിക ഗവേഷണ വിദ്യാഭ്യാസ വകുപ്പുമായി യോജിപ്പിക്കും.
‘ എ.എസ്.ആര്.ബിക്കുള്ള ബജറ്റ് വിഹിതവും ഐ.സി.എ.ആറില് നിന്നും വേര്പെടുത്തി ഡി.എ.ആര്.ഇയില് സൃഷ്ടിക്കും. അതോടൊപ്പം എ.എസ്.ആര്.ബിക്ക് സെക്രട്ടേറിയറ്റില് അതിന്റേതായ ഭരണനിര്വഹണ ഉദ്യോഗസ്ഥ സംവിധാനവും സ്വതന്ത്ര ഭരണ നിയന്ത്രണവുമുണ്ടായിരിക്കും.
നേട്ടങ്ങള്:
ഒരു ചെയര്പേഴ്സണും മൂന്ന് അംഗങ്ങളും അടങ്ങുന്ന സംവിധാനം എ.എസ്.ആര്.ബിയുടെ പ്രവര്ത്തനം കൂടുതല് ത്വരിതപ്പെടുത്തും. അത് നിയമനപ്രക്രിയകകള് വേഗത്തിലാക്കുകയും കാര്ഷിക സമൂഹത്തിനും കൃഷിക്കുെ വളരെ ഗുണകരമായിത്തീരുകയും ചെയ്യും. എല്ലാത്തിനുമുപരി കൂടുതല് യോഗ്യതയുള്ള ശാസ്ത്രജ്ഞരെ രാജ്യത്തെ കാര്ഷിക ഗവേഷണ വിദ്യാഭ്യാസ രംഗത്തെ ഏറ്റവും പ്രധാനപ്പെട്ട സ്ഥാപനമായ ഐ.സി.എ.ആറില് വിവിധ സ്ഥാനങ്ങളിലേക്ക് തെരഞ്ഞെടുക്കുന്നതില് സുതാര്യതയും കാര്യക്ഷമതയും ഉറപ്പാക്കും.
പശ്ചാത്തലം:
മറ്റു പലതിനോടുമൊപ്പം 1973 നവംബറില് ഐ.സി.എ.ആര്/ഡി.എ.ആര്.ഇ. എന്നീ സ്ഥാപനങ്ങളില് കാര്ഷിക ഗവേഷണ സേവനം, ഗവേഷണ പരിപാലനം തുടങ്ങിയ വിവിധ തസ്തികകളിലേക്കു നിയമനം നടത്തുന്നതിനായി ഒരു മുഴുസമയ ചെയര്മാന് ഉള്പ്പെടുന്ന അഗ്രികള്ച്ചറല് സയന്റിസ്റ്റ് റിക്രൂട്ട്മെന്റ് ബോര്ഡ് രൂപീകരിക്കുന്നതിന് അംഗീകാരം നല്കി. എ.എസ്.ആര്.ബിയുടെ പ്രവര്ത്തനത്തില് സവിശേഷമായ വര്ദ്ധനയുണ്ടായ സാഹചര്യത്തില് ബോര്ഡിനെ പുനഃസംഘടിപ്പിക്കുന്നതിനുള്ള നിര്ദ്ദേശം ഉയര്ന്നുവരികയും 1986ല് എ.എസ്.ആര്.ബിയെ ഒരംഗ സമിതിയില് നിന്നും മൂന്നംഗസമിതിയായി ഉയര്ത്തുകയും ചെയ്തു. 1986ലെ പുനഃസംഘടയ്ക്ക് ശേഷം എ.എസ്.ആര്.ബിയുടെ പ്രവര്ത്തനത്തില് വല്ലാത്ത വര്ദ്ധനവുണ്ടാകുകയും കാര്ഷികശാസ്ത്രമേഖലയില് സവിശേഷമായ മാറ്റങ്ങള് ഉണ്ടാകുകയും ചെയ്തിട്ടുണ്ട്. അതുകൊണ്ട് ഈ ബോര്ഡിന്റെ ഘടന വികസിപ്പിക്കേണ്ടതും ചെയര്മാനെയൂം അംഗങ്ങളെയും തീരുമാനിക്കാനുള്ള വിദഗ്ധരുടെ മേഖല വിശാലമാക്കേണ്ടതുമുണ്ട്.
പ്രധാനമന്ത്രിയുടെ ഓഫീസ്
പരീക്ഷാ പേ ചർച്ചാ ഇടപെടലിൽ പങ്കെടുക്കാൻ പ്രധാനമന്ത്രി ഏവരോടും അഭ്യർത്ഥിച്ചു
ഈ വർഷത്തെ പരീക്ഷാ പേ ചർച്ചയുടെ തീയതികൾ ഇന്ന് പ്രഖ്യാപിച്ചതിനെ തുടർന്ന് , അതുല്യമായ ആശയവിനിമയത്തിൽ പങ്കെടുക്കാൻ പ്രധാനമന്ത്രി എല്ലാവരോടും അഭ്യർത്ഥിച്ചു .
പ്രധാനമന്ത്രി ട്വീറ്റ് ചെയ്തു :
"പരീക്ഷ പേ ചർച്ച ഏറ്റവും ആവേശകരമായ പരിപാടികളിലൊന്നാണ്, പരീക്ഷകൾ സമ്മർദ്ദരഹിതമാക്കുന്നതിനുള്ള വഴികൾ ചർച്ച ചെയ്യാനും നമ്മുടെ എക്സാം വാരിയേഴ്സിനെ പിന്തുണയ്ക്കാനും അവസരമൊരുക്കുന്നു. ഈ മാസം 27 ന് നടക്കുന്ന പരിപാടിക്കായി ഞാൻ കാത്തിരിക്കുന്നു, ഒപ്പം ഇതിൽ പങ്കെടുക്കാൻ നിങ്ങളെ എല്ലാവരോടും അഭ്യർത്ഥിക്കുന്നു.
മന്ത്രിസഭ
നവ, പുനരുപയോഗ ഊര്ജ്ജ മേഖലയില് സാങ്കേതിക ഉഭയകക്ഷി സഹകരണത്തിനുള്ള ഇന്ത്യ-ഫ്രാന്സ് ധാരണാപത്രത്തിനു മന്ത്രിസഭയുടെ അംഗീകാരം
(നവ, പുനരുപയോഗ ഊര്ജ്ജ മേഖലയില് സാങ്കേതിക ഉഭയകക്ഷി സഹകരണത്തിനുള്ള ഇന്ത്യ-ഫ്രാന്സ് ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി. 2018 ഒക്ടോബര് മൂന്നിനാണു ധാരണാപത്രം ഒപ്പുവെക്കപ്പെട്ടത്.
സവിശേഷതകള്:
പരസ്പര നേട്ടവും തുല്യതയും അടിസ്ഥാനമാക്കി നവ, പുനരുപയോഗ ഊര്ജ്ജ മേഖലയിലുള്ള ഉഭയകക്ഷി സാങ്കേതിക സഹകരണം പ്രോല്സാഹിപ്പിക്കുന്നതിനായി സഹകരണാടിസ്ഥാനത്തിലുള്ള സ്ഥാപനപരമായ ബന്ധത്തിന് അടിസ്ഥാനമുണ്ടാക്കാനാണ് ഇന്ത്യയും ഫ്രാന്സും ഉദ്ദേശിക്കുന്നത്. സംയുക്ത ഗവേഷണ സംഘങ്ങള്, പ്രാരംഭ പദ്ധതികള്, ശേഷിവര്ധനാ പദ്ധതികള്, പഠനയാത്ര, സവിശേഷ പഠനം, പാടവവും അനുഭവങ്ങളും പങ്കുവെക്കല് എന്നിവ ഉള്പ്പെടുന്നതാണു സാങ്കേതിക സഹകരണം.
നേട്ടങ്ങള്:
ഇന്ത്യയും ഫ്രാന്സും തമ്മിലുള്ള ഉഭയകക്ഷി സഹകരണം ശക്തിപ്പെടുത്തുന്നതിനു ധാരണാപത്രം സഹായകമാകും.
MRD- 31